11/01/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 30 de decembro de 2020 polo que se somete a información pública unha instalación de distribución eléctrica nos concellos de Carballo, A Laracha e Arteixo (expediente IN407A 2008/71-1)

Acordo do 30 de decembro de 2020, da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, o proxecto sectorial de incidencia supramunicipal e o estudo de impacto ambiental dunha instalación de distribución eléctrica nos concellos de Carballo, A Laracha e Arteixo (expediente IN407A 2008/71-1) Expediente: IN407A 2008/71-1 Solicitante: Eólicos Breogán, S. L. Denominación: LAT aéreo-soterrada 66 kV subestación PE Monteagudo-subestación Moras. Concellos: Carballo, A Laracha e Arteixo. Características técnicas: – Liña soterrada a 66 kV de 620 m en condutor RHZ1-RA+2OL (S) 36/66 kV 1 xAl 800+H165, coa orixe na subestación do Parque Eólico Monteagudo (expediente IN661A 2003/3-1) e final no paso aéreo-soterrado do apoio n.º 1. – Liña aérea a 66kV de 14.434 m en condutor LA-380, coa orixe no apoio n.º 1 (PAS) e final no apoio n.º 51(PAS). Os apoios serán metálicos de celosía e das series, HALCÓN, HALCÓN REAL, AGUILA REAL e CONDOR (IMEDEXSA). – Liña soterrada a 66 kV de 510 m en condutor RHZ1-RA+2OL (S) 36/66 kV 1 xAl 800+H165, coa orixe no paso aéreo-soterrado do apoio n.º 51 e final na subestación Morás (expediente IN407A 2012/47-1). Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). – Lei 40/2015, do 1 de outubro, do réxime xurídico do sector público (BOE núm.236, do 2/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). – Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). – Lei 21/2013, do 9 de decembro, de avaliación ambiental (BOE núm.296, do 11/12/2013). – Lei 10/1995, do 23 de novembro, de ordenación do territorio de Galicia (DOG núm.233, do 05/12/1995). – Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal (DOG núm.75, do 17/04/2000). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará a disposición dos interesados nas dependencias da sección de Enerxía desta Xefatura Territorial da Coruña da Consellería de Economía, Empresa e Innovación, (rúa Vicente Ferrer, núm.2-2.º andar, 15071 A Coruña, das 9:00 as 14:00 horas, de luns a venres, con cita previa no correo electrónico seccion. enerxia. coruna@xunta. es ou nos teléfonos 981 184970 e 184938), así como nos concellos. Tamén se poderá consultar no portal web da Consellería de Economía, Empresa e Innovación: Instalacións eléctricas de distribución e transporte. A Coruña, 30 de decembro de 2020. Isidoro Martínez Arca Xefe territorial da Coruña Disposición transitoria terceira Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.